**0038**

**Сөздерден жоғары**

**«Тәңірім, маған мынаны берші»**

***«Құдайдан сұраңдар, сонда ол сендерге (мұқтаждарыңды) береді; іздеңдер, сонда табасыңдар; есікті қағыңдар, сонда ол сендерге ашылады. Себебі сұрай берген әркім алады, іздей берген табады, қағып тұрғанға есік ашылады.»***

***(Матай 7:7-8)***

Мартин Лютердің айтуынша: «Мінажат етпейтін мәсіхші, бұл ауасыз адам сияқты». Дегенмен, көптеген адамдар үшін мінажат белгісіз құпия болып қала береді. Көптеген мәсіхшілер, Құдай, адамдардың мінажаттарына шынымен жауап беретінін біледі. Егер сіз достарыңыздан Құдай олардың мінажаттарына жауап берді ме деп сұрасаңыз, немесе олар Құдайдың басқалардың мінажаттарына жауап бергенін естіді ме деп сұрасаңыз, көптеген «иә» деген жауаптарды аласыз. Алайда, көптеген адамдар әлі күнге дейін мінажатты тиын салып ойнайтын ойын машинасы ретінде қабылдайды - әрі арзан, әрі джекпотты жеңіп алу мүмкіндігі бар зат.

Мен, біздің миссиямызға келетін кейбір хаттардың мазмұны туралы ойландым. Бір әйел былай деп жазды: «Менің күйеуімнің бір жан досы бар еді, ол қатерлі ісік ауруына шалдыққан еді. Мен мінажат етіп, ораза ұстадым, достарым да ол үшін мінажат етті... Бірақ, Том сенбі күні қайтыс болды. Неліктен бұлай болды?» Тағы бір әйел: «Мен сізге сұрақ қою үшін жазып отырмын. Менің жүрегімде ешқашан тыныштық болған емес. Құдай мені естімеуі мүмкін деп үнемі алаңдаймын», - деп жазды.

Бір студент қыз емтихандары үшін мінажат етіп, нашар баға алғаны туралы жазды. Ол былай деп жазды: «Менің ойымша, менің мәсіхшілік өмірімде бір нәрсе жетіспейтін сияқты».

Әрине, бәрін Құдайға деген мінажаттармыздың мазмұны дұрыс емес деп түсіндіруге болмайды, бірақ біздің көптеген өтініштеріміз Оның еркіне сәйкес келмейді. Екінші жағынан, біз мінажатта Құдайдың Тұлғасымен қарым-қатынас жасайтынымызды жиі ұмытып кетеміз. Құдайдың мінажаттарымызға жауап беретіндігі, біздің қаншалықты жақсы немесе жаман екенідігімізбен байланысты емес. Ол мінажаттарға жауап беруінің себебі - Оның балалары ретінде, бізде Онымен бірге жеке қарым-қатынасымыз бар екендігінде. Бәрін осылай оңай түсіндіруге болады. Пауыл бұл туралы нақты айтқан: «Енді біз рухани балалары болғандықтан, Құдай Өзінің рухани Ұлының Рухын жүрегімізге дарытты. Сол Рух бізді: «Абба, Әке!» — деп Құдайға сиындырады.» (Ғал. 4:6)